Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12828

7. 3, és a G. 7. 4 pontokban előírtakat. G. 7. 2. Karbantartásra vonatkozó információk A karbantartásra vonatkozó információknak magukba kell foglalniuk a repülőgép leírását, és a karbantartási feladatok végrehajtásának javasolt módszereit. Ezen információknak útmutatást kell tartalmazni a hiba-meghatározáshoz. G. 7. 3. A karbantartási programra vonatkozó információk A karbantartási programra vonatkozó információknak tartalmazniuk kell a karbantartási feladatokat, és azokat a javasolt időintervallumokat, amikor ezeket végre kell hajtani. Megjegyzés.- A repülőgép Típusalkalmassági Bizonyítványával egyidőben kidolgozott kezdeti karbantartási program információira néha úgy hivatkoznak, mint a Karbantartás Ellenőrző Csomag (MRB) módszerére, vagy mint a folyamatos légialkalmasság érdekében kidolgozott utasítások módszerére. G. 7. 4. A típustervezés jóváhagyásából eredő kötelező karbantartási követelmények Azokat a kötelező karbantartási követelményeket, melyeket a Tervező Állam a típustervezés jóváhagyásának részeként határozott meg, eszerint kell azonosítani, és bele kell foglalni a G. 7. 3. pont szerinti karbantartási információkba. Megjegyzés.- A típustervezés jóváhagyásának részeként azonosított kötelező követelményekre gyakran úgy hivatkoznak, mint a Jogosítás Karbantartási Követelményei (CMR), és/vagy légialkalmassági korlátozások. H. ALRÉSZ. RENDSZER SZOFTVEREK Az összes rendszer szoftvert úgy kell megtervezni és jóváhagyni, hogy biztosítékot nyújtsanak arra vonatkozólag, hogy azok a rendszerek, amelyekben használják őket, megfelelnek a tervezett funkcióknak olyan biztonsági szinten, mely kielégíti a jelen Rész követelményeit, főleg azokat, melyeket az F. 1. 2. a) és az F. 1. 3. pontok tartalmaznak. 2007/70/II. szám Megjegyzés.- A rendszer szoftverek tervezésére és tesztelésére néhány Állam elfogadja a nemzeti/nemzetközi ipari szabványokat, mint például: az RTCA/DO-178-at, vagy az EUROCAE ED12-t. I. ALRÉSZ.TÖRÉSBIZTOSSÁG ÉS UTASKABIN BIZTONSÁG I. 1. Általános rész A fedélzeten tartózkodók túlélési valószínűségének javítása érdekében a repülőgépek tervezése során a törésbiztosságot figyelembe kell venni. I. 2. Kényszerleszálláskor előforduló terhelések tervezése A kényszerleszállás (repülőgép katasztrófa) eseténi terheléseket minden repülőgép kategóriára meg kell határozni annak érdekében, hogy a repülőgép belső berendezései, a bútorzat, a hordszerkezetek és a biztonsági berendezések úgy legyenek megtervezhetők, hogy a fedélzeten tartózkodók túlélési képessége maximális legyen. Az alábbi tényezőket kell figyelembe venni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes